als_Latn bos_Latn ron_Latn
Ne prag te procesit te zgjedhjes se kreut te ri te partisë Demokratike, Vizion Plus ka mësuar thuajse te gjitha detajet,qe do te shoqërojnë votimin dhe numërimin e ditës se hëne. Do te jene rreth 50 qendrat e votimit, te organizuara ne çdo dege te partisë Demokratike neper rrethe. Nuk behet fjale per nje kongres me fjalime apo platforma, por vetem per nje proces thjeshtësisht votimi. Qendrat e votimit do te hapen ne oren 8:00 te mengjesit dhe do te mbyllen ne orën 19:00 dhe e gjithe anetaresia demokrate eshte e ftuar te shprehet per Sokol Olldashin apo Lulzim Bashen si pasardhës se kreut aktual Sali Berisha. Organizatoret kane treguar jashte kamerave per Vizion Plus se asnje nga kandidatet nuk do te kete fjalime apo mesazhe publike, pasi mendohet se te dy kane shkelur çdo dege partie per ta bere kete. Pas ores 19:00 kur do te mbyllen kutite e votimit, ato do te transferohen ne Pallatin e Kongreseve ne Tirane, ku do te nise numerimi i votave. 10 deri ne 15 do te jene tavolinat e numërimit, dhe aktualisht po i jepet dora e fundit caktimit te numëruesve. Te dy kandidatet, Basha e Olldashi do te kene përfaqësuesit e tyre ne te gjithe procesin, per te vëzhguar sidomos numërimin. Edhe pse nuk ka nje afat per daljen e rezultatit, ekspertet e PD-së thone se per 4 deri ne 5 ore do te jene numëruar votat. Por nuk dihet sesa është lista e anetaresise me te drejte vote. Mesohet se kryetar i Komisionit Zgjedhor do te jete Gjergj Lezhja, nje zyrtar i vjeter i partise Demokratike. Me shume gjasa, mëngjesi i se martes do te kete dhe kryetarin e ri te opozitës se pas 23 qershorit. I ftuar ne studion e programit te mëngjesit, Afrim Krasniqi, dikur brenda selise selise blu, e sot nga distance, thote se ajo qe po ndodh ne kete parti, eshte nje gare pa gare. Sipas tij, Berisha e ka caktuar paraardhësin, ndersa kandidatet Basha e Olldashi, nuk po konkurrojnë realisht. Ata nuk e kane sulmuar njeri-tjetrin, nuk kane teza individuale te drejtimit dhe fitores se pushtetit, e nuk kane takuar grupe interesi.
als_Latn